| Arroaz pinto*Lagenorhynchus acutus* |
| --- |
| *Lagenorhynchus acutus*
Comparación do tamaño co dun humanoComparación do tamaño co dun humano |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Eutheria |
| Orde: | Cetacea |
| Suborde: | Odontoceti |
| Familia: | Delphinidae |
| Subfamilia: | Delphininae |
| Xénero: | *Lagenorhynchus* |
| Especie: | ***L. acutus*** |

 |
| Nome binomial |
| *Lagenorhynchus acutus*(Gray, 1828)  |
| Distribución do arroaz pintoDistribución do arroaz pintoDistribución do arroaz pinto |
| Sinonimia |
| *Véxase texto* |

O **arroaz pinto**, *Lagenorhynchus acutus*, é unha especie de cetáceo odontoceto da familia dos delfínidos.

Trátase dun golfiño de coloración característica, branca e negra, como a de todos os seus conxéneres, que vive nas augas temperadas e frías do océano Atlántico norte.

As áreas de máis alta poboación son as costas de Terra Nova e o Cabo Cod, e o triángulo formado entre o Reino Unido, Islandia e o mar do Norte. Accidentalmente pode chegar ás augas de Francia, Portugal e España.

Taxonomía
---------

A especie *Lagenorhynchus acutus* foi descrita por Gray en 1828, na súa obra *Original figures and short systematic descriptions of new and unfigured animals. Spicilegia Zoologica Part 1*, na que lle adxudicou o nome de *Delphinus (Grampus) acutus*.

O nome específico, *acutus*, vén do latín e refírese á forma da súa aleta dorsal.

### Sinonimia

Ao longo do tempo, a especie coñeceuse por varios sinónimos:

* *Delphinus acutus* Gray, 1828
* *Delphinus eschrichtii* Schlegel, 1841
* *Delphinus leucopleurus* Rasch, 1843
* *Electra acuta* Gray, 1868
* *Lagenorhynchus gubernator* Cope, 1876
* *Lagenorhynchus leucopleurus* Gray, 1866
* *Lagenorhynchus perspicillatus* Cope, 1876
* *Leucopleurus arcticus* Gray, 1846

En 1846 Gray describiu o xénero *Lagenorhynchus*, (nome que derivou do grego antigo λαγήνος *lagénos* "botella" e ‘ρύγχος *rhýnchos* "fociño", é dicir, "co fociño en forma de botella".), no que incluíu en 1866 esta especie, como *Lagenorhynchus leucoplerus*. Máis tarde foi reclasificada co seu nome actual, cando se comprobou a identidade de *L. leucoplaurus* con *Delphinus acutus*.

Na actualidade, é un dos seis golfiños oceánicos do xénero *Lagenorhynchus*.

Descrición
----------

Golfiño pinto nadando preto da costa de Cape Ann, Massachusetts.
Este golfiño é notabelmente máis longo do que outros golfiños oceánicos. Ao naceren os golfiños pintos miden un metro de lonxitude, e alcanzan aproximadamente 2,80 m en estado adulto os machos e 2,50 m as femias. O peso total varía entre os 200 e os 230 kg para un exemplar totalmente desenvolvido.

A característica distintiva do *Lagenorhynchus acutus* é a súa mancha (*parche*, que din os cetólogos) branca o de cor amarela pálida a cada lado do tronco, baixo a aleta dorsal. As variacións de cor do animal son únicas, dentro da gama de mesturas de branco, gris e azul comúns a outros cetáceos peláxicos. O resto do corpo presenta unha coloración ben definida, coa garganta, barbela e ventre de cor branca, o dorso e as aletas de cor de gris escura a negra, coa excepción do *parche*. Tamén hai un borroso *parche* branco debaixo da aleta dorsal, sobre unha banda gris clara que corre desde o fociño, baixo os ollos, e que baixa até o nacemento da aleta caudal.

Bioloxía
--------

### Alimentación

Das análises de contido estomacal dedúcese que se alimentan principalmente de peixes como arenques, sardiñas e xardas, e tamén de luras.

### Conduta

O golfiño pinto é alegre e acróbata, e moi sociábel, xa que interactúa cos barcos, aínda que non tanto como outras especies da familia.

Os grupos varían segundo a rexión, con agrupacións que promedian 60 exemplares cerca das costas da illa da Terra Nova, e máis pequenos ao leste de Islandia.

### Reprodución

As femias alcanzan a madurez sexual entre os 6 e os 12 anos, e os machos entre os 7 e os 11 anos. O período de xestación é de 11 meses, e a lactación dura case un ano e medio. Sábese de individuos que viviron até os 22 anos, os machos, e até os 27, as femias.

Hábitat e poboación
-------------------

Golfiños pintos nun selo de correo das illas Feroe.
A especie é endémica do océano Atlántico norte. As zonas con maior densidade de poboación son as costas de Terra Nova e o Cabo Cod, a rexión triangular de mar entre o Reino Unido, Islandia e Groenlandia, e o mar do Norte.

Crese que a poboación total é da orde de entre 200.000 e 300.000 exemplares.

Estado de conservación
----------------------

Na actualidade calcúlase a súa poboación total oscila entre os 200 000 e os 300.000 individuos, polo que a situación actual da especie, segundo a UICN, e de *pouco preocupante*.

Interacción co home
-------------------

Golfiños pintos mortos nun porto das illas Feroe produto da caza. Imaxe do ano 2006.
Historicamente o *Lagenorhynchus acutus* foi cazado en expediciósnes desde Terra Nova e Noruega, que hoxe xa non se efectúan.

Pero aínda teñen lugar nunha área máis reducida, ao redor das illas Feroe, onde se cazan uns 1.000 exemplares cada ano. A especie ten unha carne moi apreciada para o consumo.

Non se sabe o efecto a longo prazo desta política sobre o océano circundante, e que podería supoñer un perigo sobre o que chamaron a atención os conservacionistas, aínda que en grande escala a supervivencia da especie non se encontra ameazada.

Notas
-----

1. ↑  *Lagenorhynchus acutus* (Gray, 1828) en ITIS
2. ↑  Lahuerta Mouriño, F. e F. X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia. ISBN 84-453-2913-8.
3. 1 2 3  *Lagenorhynchus acutus* (Gray, 1828) no WoRMS.
4. ↑  Gray, J. E. (1946): *Ann. Mag. Nat. Hist.*, [ser 1.], **17**: p. 84.
5. ↑  Merriam-Webster's Unabridged Dictionary.
6. 1 2 3 4  Hammond, P. S. Bearzi, G. Bjørge, A. Forney, K. Karczmarski, L. Kasuya, T. Perrin, W. F. Scott, M. D. Wang, J. Y. Wells, R. S. & Wilson, B. (2008): *Lagenorhynchus acutus* en *Lista vermella* de especies ameazadas da UICN (versión 2003.1).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Arroaz pinto Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Arroaz pinto*** |

### Bibliografía

* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.
* Perrin, William F. Bernd Würsig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego: Academic Press. ISBN 978-0-12-373553-9
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Outros artigos

* Cetáceos
* Odontocetos
* Delfínidos

### Ligazóns externas

* *Lagenorhynchus acutus* en ADW *(en inglés)*.
* Sociedade para a Conservación de Baleas e Golfiños / Whale and Dolphin Conservation Society (WDCS) *(en castelán)*
* Atlantic white-sided dolphin (Lagenorhynchus acutus) en ARKive *(en castelán)*.

|  |  |
| --- | --- |
| Control de autoridades | 
* Wd: Q216435
* MAG: 2910638348

 |

|  |  |
| --- | --- |
| Identificadores taxonómicos | 
* ADW: Lagenorhynchus\_acutus
* CMS: lagenorhynchus-acutus
* DORIS: 1774
* Dyntaxa: 233149
* EOL: 46559264
* EUNIS: 8372
* GBIF: 5220073
* iNaturalist: 41509
* IRMNG: 10200590
* ITIS: 180443
* IUCN: 11141
* MSW: 14300060
* NBN: NHMSYS0000080195
* NCBI: 90246
* SeaLifeBase: 69384
* Soortenregister: 138933
* Species+: 9180
* TAXREF: 60900
* WoRMS: 137100

 |